9. การจัดการ

9.1 โครงสร้างการจัดการ

คณะกรรมการบริษัท

รายชื่อคณะกรรมการบริษัท ทิปโก้แอสฟัลท์ จำกัด (มหาชน) ประกอบด้วยกรรมการทั้งหมด 13
ท่านดังนี้

1. นายประสิทธิ์ ทรัพย์สาคร ประธานกรรมการ

2. นางอนุรัตน์ เทียมทัน รองประธานกรรมการ

3. นายบุญช่วย ศรีสารคาม กรรมการอิสระ

4. นายพหล จินดากุล กรรมการอิสระ

5. นายทวีสิน เทพหัสดิน ณ อยุธยา กรรมการอิสระ

6. นายอแลง ดูปองท์ กรรมการ

7. นายมิเชล รูลเล็ท กรรมการ

8. นายจ๊าคส์ ปาสตอร์ กรรมการ

9. นายฮิวส์ เดอชองส์ กรรมการ

10. นายสิทธิลาภ ทรัพย์สาคร กรรมการ

11. นายสมจิตต์ เศรษฐิน กรรมการ (กรรมการผู้จัดการใหญ่)

12. นายชยงค์ศักดิ์ พิศิษฏพงศ์ กรรมการ (กรรมการบริหารสายการเงิน)

13. นายชัยวัฒน์ ศรีวรรณวัฒน์ กรรมการ (กรรมการผู้จัดการ)

รายละเอียดของผู้บริหารตามเอกสารแนบ 1

ขอบเขตอำนาจหน้าที่ของคณะกรรมการบริษัท

คณะกรรมการบริษัทฯ ต้องปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของบริษัทตลอดจนมติที่ประชุมผู้ถือหุ้นด้วยความซื่อสัตย์สุจริต
และระมัดระวังรักษาผลประโยชน์ของบริษัท

คณะกรรมการบริษัทฯ ต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัท
หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

คณะกรรมการบริษัทฯ มีอำนาจหน้าที่ในการกำหนดนโยบายหลัก กลยุทธ์ แผนงาน
และการลงทุนของบริษัทฯ โดยมอบหมายให้กรรมการผู้จัดการใหญ่เป็นผู้ควบคุม
ดูแลการดำเนินงานของฝ่ายต่าง ๆ
ให้เป็นไปตามเป้าหมายโดยสอดคล้องกับนโยบายคุณภาพของบริษัทฯ
และเกิดประสิทธิภาพแก่กิจการและผู้ถือหุ้นของบริษัทฯ

  คณะอนุกรรมการ

  คณะกรรมการบริหาร

  คณะกรรมการบริหาร มีจำนวน 6 ท่านดังนี้

1. นางอนุรัตน์ เทียมทัน ประธานกรรมการบริหาร

2. นายสมจิตต์ เศรษฐิน กรรมการบริหาร

3. นายชยงค์ศักดิ์ พิศิษฏพงศ์ กรรมการบริหาร

4. นายชัยวัฒน์ ศรีวรรณวัฒน์ กรรมการบริหาร

5. นายจ๊าคส์ ปาสตอร์ กรรมการบริหาร

6. นายฮิวส์ เดอชองส์ กรรมการบริหาร

บริษัทฯ ได้จัดตั้งคณะกรรมการบริหารเพื่อทำหน้าที่แทนคณะกรรมการบริษัท
เพื่อให้เกิดความคล่องตัวในการบริหารและดำเนินธุรกิจของบริษัทฯ

คณะกรรมการบริหารจะทำหน้าที่บริหารงานของบริษัทให้เป็นไปตามนโยบายที่คณะกรรมการบริษัทได้กำหนดไว้
โดยมีประธานกรรมการบริหารเป็นเจ้าหน้าที่บริหารสูงสุดในด้านการกำหนดนโยบายการปฏิบัติงานให้สอดคล้องกับนโยบายของบริษัทและมีกรรมการผู้จัดการใหญ่เป็นเจ้าหน้าที่บริหารสูงสุดในด้านปฏิบัติการ

คณะกรรมการบริหารมีอำนาจหน้าที่ดังนี้

ตามมติของคณะกรรมการบริษัท ให้คณะกรรมการบริหารรับผิดชอบในเรื่องต่าง ๆ ดังต่อไปนี้

  1) เสนอวาระการประชุมสำหรับการประชุมคณะกรรมการบริษัทที่จะมีขึ้น
  และให้คำปรึกษาแก่คณะกรรมการบริษัทเกี่ยวกับการตัดสินใจในเรื่องที่มีความสำคัญ

  2) กำหนดนโยบายและวิธีปฏิบัติในการดำเนินงานของบริษัท และ

  3) บริหารจัดการ และกำหนดแนวทางของธุรกิจและกิจการของบริษัท และตัดสินใจในเรื่องต่างๆ
  ตามที่กำหนดไว้

คณะกรรมการตรวจสอบ (Audit Committee)

  คณะกรรมการตรวจสอบ มีจำนวน 3 ท่าน ดังนี้

1. นายบุญช่วย ศรีสารคาม ประธานคณะกรรมการตรวจสอบ

2. นายทวีสิน เทพหัสดิน ณ อยุธยา กรรมการตรวจสอบ

3. นายพหล จินดากุล กรรมการตรวจสอบ

นายชาญณรงค์ ปิยะมโนธรรม รักษาการเลขานุการคณะกรรมการตรวจสอบ

บริษัทฯ ได้จัดให้มีกระบวนการกำกับดูแลกิจการของบริษัท เพื่อให้เป็นไปอย่างมีประสิทธิภาพ
โดยแต่งตั้งคณะกรรมการตรวจสอบจำนวน 3 ท่าน คณะกรรมการตรวจสอบของบริษัทมีขอบเขต
หน้าที่ และความรับผิดชอบต่อคณะกรรมการบริษัทต่อไปนี้

1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบการควบคุมภายใน (Internal Control ) และการตรวจสอบภายใน
( Internal Audit ) ที่เหมาะสมและมีประสิทธิผล

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5. พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

6.
จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

7. ปฏิบัติการอื่นใดตามที่คณะกรรมการของบริษัทมอบหมาย
ด้วยความเห็นชอบจากคณะกรรมการตรวจสอบ

ในการปฏิบัติหน้าที่ตามวรรคหนึ่ง
คณะกรรมการตรวจสอบมีความรับผิดชอบต่อคณะกรรมการของบริษัทโดยตรง
และคณะกรรมการของบริษัทยังคงมีความรับผิดชอบในการดำเนินงานของบริษัทต่อบุคคลภายนอก

คณะกรรมการตรวจสอบมีวาระการทำงาน 3 ปี และจะแต่งตั้งใหม่โดยคณะกรรมการบริษัทฯ
เมื่อครบกำหนดวาระ

คณะกรรมการสรรหา และกำหนดค่าตอบแทน (The Nomination and Remuneration
Committee)

คณะกรรมการสรรหาและกำหนดค่าตอบแทน ประกอบด้วยคณะกรรมการบริหาร 6 ท่าน และกรรมการอิสระ 2 ท่าน โดยให้กรรมการอิสระเป็นประธาน 

  นายทวีสิน เทพหัสดิน ณ อยุธยา ประธานคณะกรรมการ

  นายพหล จินดากุล กรรมการ

  นางอนุรัตน์ เทียมทัน กรรมการ

  นายสมจิตต์ เศรษฐิน กรรมการ

  นายชยงค์ศักดิ์ พิศิษฏพงศ์ กรรมการ

  นายชัยวัฒน์ ศรีวรรณวัฒน์ กรรมการ

  นายจ๊าคส์ ปาสตอร์ กรรมการ

  นายฮิวส์ เดอชองส์ กรรมการ

บทบาทหน้าที่และความรับผิดชอบของคณะกรรมการสรรหาและกำหนดค่าตอบแทน มีดังต่อไปนี้ :-

  1. พิจารณาคัดเลือกและกลั่นกรองบุคคลที่มีคุณสมบัติเหมาะสม เป็นกรรมการบริษัท
  และเสนอต่อคณะกรรมการบริษัท เพื่อนำเสนอต่อที่ประชุมผู้ถือหุ้น

  2. พิจารณาคัดเลือกและกลั่นกรองบุคคลที่มีคุณสมบัติเหมาะสมเป็นกรรมการผู้จัดการใหญ่
  กรรมการผู้จัดการ และกรรมการบริหาร และเสนอต่อคณะกรรมการบริษัท

    3. นำเสนอแนวทางในการกำหนดหลักเกณฑ์การพิจารณาค่าตอบแทน
    สำหรับผู้บริหารระดับจัดการ (กรรมการผู้จัดการใหญ่ กรรมการผู้จัดการ กรรมการบริหาร)
    ของบริษัทฯ ต่อคณะกรรมการบริษัทฯ

  4. พิจารณากลั่นกรองอัตราค่าตอบแทนของกรรมการ เสนอต่อคณะกรรมการบริษัทฯ
  เพื่อเสนอต่อที่ประชุมผู้ถือหุ้น

  5. พิจารณากลั่นกรองอัตราค่าตอบแทนของกรรมการผู้จัดการใหญ่ กรรมการผู้จัดการ
  กรรมการบริหาร เพื่อเสนอแนะให้คณะกรรมการบริษัทฯ อนุมัติ

ส่วนรายละเอียดระเบียบข้อบังคับในการปฏิบัติงาน
และการกำหนดค่าตอบแทนของคณะกรรมการชุดนี้อยู่ระหว่างการพิจารณาอนุมัติของคณะกรรมการบริษัทฯ

  ประวัติการทำผิดกฎหมาย

ในระยะ 10 ปี ที่ผ่านมา
ไม่มีคณะกรรมการและเจ้าหน้าที่ฝ่ายบริหารของบริษัทท่านใดมีประวัติเกี่ยวกับ :-

- การถูกพิพากษาว่ากระทำผิดทางอาญา หรืออยู่ระหว่างการถูกฟ้องร้องคดีอาญา ยกเว้นที่เป็น

ความผิดอันเกิดจากการฝ่าฝืนกฎจราจร ความผิดลหุโทษ หรือความผิดอื่นในทำนองเดียวกัน

- การถูกพิพากษาให้เป็นบุคคลล้มละลาย หรือถูกพิทักษ์ทรัพย์

- การเป็นผู้บริหาร หรือผู้มีอำนาจควบคุมในบริษัทและห้างหุ้นส่วนที่ถูกพิพากษาให้เป็นบุคคล

ล้มละลาย หรือถูกพิทักษ์ทรัพย์

  9.2 การสรรหากรรมการและผู้บริหาร

บริษัทฯ ได้มีการแต่งตั้งคณะกรรมการสรรหาและกำหนดค่าตอบแทนขึ้น
รายละเอียดดังปรากฏในคณะกรรมการสรรหาและกำหนดค่าตอบแทน

  9.3 ค่าตอบแทนผู้บริหาร

  ค่าตอบแทนที่เป็นตัวเงิน

(ก) ค่าตอบแทนรวมของคณะกรรมการบริษัทและคณะกรรมการตรวจสอบ ที่เป็นตัวเงิน ได้แก่
เบี้ยประชุม ในปี 2545 เป็นดังนี้

คณะกรรมการบริษัท จำนวน 13 ท่าน เบี้ยประชุม 2,080,000 บาท คณะกรรมการตรวจสอบ
จำนวน 3 ท่าน เบี้ยประชุม 480,000 บาท รวมเป็นเงิน 2,560,000 บาท

(ข) ค่าตอบแทนรวม ในปี 2545 ของกรรมการบริหารและผู้บริหาร จำนวน 10 ราย
เป็นจำนวนเงินทั้งสิ้น 35,955,839 บาท

9.4 การกำกับดูแลกิจการ

  9.4.1 นโยบายเกี่ยวกับการกำกับดูแลกิจการ

คณะกรรมการบริษัทฯ ได้ตระหนักถึงความสำคัญของการกำกับดูแลกิจการที่ดี
เพื่อเพิ่มขีดความสามารถในการแข่งขันของกิจการ เพื่อเพิ่มความโปร่งใส
และเพื่อเพิ่มความเชื่อมั่นให้ผู้ถือหุ้น ผู้ลงทุน และผู้เกี่ยวข้องทุกฝ่าย
จึงได้กำหนดนโยบายสนับสนุนการกำกับดูแลกิจการ โดยครอบคลุมหลักสำคัญดังนี้

- การปฏิบัติต่อผู้ถือหุ้น และผู้มีส่วนได้ส่วนเสียอย่างเท่าเทียมกัน และเป็นธรรมต่อทุกฝ่าย

- คณะกรรมการบริษัทฯมีความมุ่งมั่นในการสร้างมูลค่าเพิ่มแก่กิจการในระยะยาว บริหารงาน

ด้วยความรอบคอบและระมัดระวัง รับผิดชอบต่อการปฏิบัติหน้าที่ด้วยความสามารถ และประ

สิทธิภาพที่เพียงพอ เพื่อให้เกิดประโยชน์สูงสุดต่อผู้ถือหุ้น ดูแลไม่ให้เกิดปัญหาการขัดแย้งทาง

  ผลประโยชน์ และรับผิดชอบต่อการตัดสินใจ และการกระทำต่อตนเอง

- การดำเนินงานเป็นไปด้วยความโปร่งใส มีคุณธรรม สามารถตรวจสอบได้ เปิดเผยข้อมูลอย่าง

เพียงพอแก่ผู้ที่เกี่ยวข้องทุกฝ่าย

- คณะกรรมการบริษัทฯ ได้มีการกำหนดจรรยาบรรณของบริษัทฯ ขึ้น เพื่อให้กรรมการ ฝ่าย

บริหารและพนักงานทุกคนถือปฏิบัติ

  9.4.2 สิทธิของผู้ถือหุ้น

ในการประชุมผู้ถือหุ้นบริษัทฯ
ได้อำนวยความสะดวกให้แก่ผู้ถือหุ้นด้วยการจัดทำหนังสือเชิญประชุมล่วงหน้ามากกว่า 7
วันก่อนวันประชุม และมีเอกสารประกอบการประชุมเพื่อเป็นข้อมูลประกอบการพิจารณา
พร้อมหนังสือมอบฉันทะแบบต่าง ๆ
ให้ผู้ถือหุ้นเลือกใช้ในกรณีที่ไม่สามารถเข้าร่วมประชุมได้ด้วยตนเอง

  9.4.3 สิทธิของผู้มีส่วนได้เสีย

คณะกรรมการบริษัทฯ ได้ให้ความสำคัญต่อสิทธิของผู้มีส่วนได้เสียทุก ๆ กลุ่ม
เนื่องจากแต่ละกลุ่มเป็นแรงสนับสนุนให้บริษัทฯ สามารถเกิดการแข่งขัน สร้างกำไร
สร้างความสำเร็จด้วยกัน บริษัทฯ จึงให้ความสำคัญแก่ พนักงาน ลูกค้า คู่แข่ง เจ้าหนี้ ชุมชน
ผู้ถือหุ้น ในการปฏิบัติตามข้อกำหนดกฎหมายและกฎระเบียบต่าง ๆ รวมถึงสัญญาและข้อตกลงต่าง ๆ
ที่ทำขึ้นระหว่างกัน

  9.4.4 การประชุมผู้ถือหุ้น

ในการประชุมผู้ถือหุ้นแต่ละครั้งมีกรรมการบริษัทฯ เข้าร่วมประชุมด้วย ซึ่งรวมถึงกรรมการตรวจสอบ โดยประธานที่ประชุมได้เปิดโอกาสให้ผู้ถือหุ้นสอบถามการดำเนินงานของบริษัทฯ ซึ่งได้มีการบันทึกข้อซักถามและข้อคิดเห็นที่สำคัญไว้ในรายงานการประชุมแล้ว

  9.4.5 ภาวะผู้นำและวิสัยทัศน์

คณะกรรมการบริษัทฯ ได้มีการกำหนดบทบาท หน้าที่และความรับผิดชอบของคณะกรรมการ
ไว้อย่างชัดเจนอีกทั้งมีการกำหนดวิสัยทัศน์ นโยบายการดำเนินการ ทางด้านการตลาด การผลิต
การจำหน่าย การบริหารการจัดการ งานบุคคล การเงิน และการจัดทำงบประมาณ
เพื่อใช้เป็นแนวทางปฏิบัติให้ฝ่ายจัดการดำเนินการให้เป็นไปตามแผนธุรกิจที่กำหนดไว้
ทั้งนี้ยังไม่มีการรายงานเปรียบเทียบผลงานกับเป้าหมาย
อย่างไรก็ตามเพื่อให้การดำเนินการมีประสิทธิภาพและประสิทธิผลได้มีการตรวจสอบภายใน
และมีการติดตามการดำเนินการอย่างสม่ำเสมอโดยผ่านฝ่ายตรวจสอบภายในและนำเสนอต่อที่ประชุมคณะกรรมการบริษัทฯ

  9.4.6 ความขัดแย้งทางผลประโยชน์

คณะกรรมการบริษัทฯ ปรารถนาที่จะหลีกเลี่ยงไม่ให้มีการขัดแย้งทางผลประโยชน์
หากมีความขัดแย้งเกิดขึ้นทางคณะกรรมการบริษัทฯจะดำเนินการแก้ไขปัญหาอย่างรอบคอบด้วยความโปร่งใส
และเพื่อประโยชน์สูงสุดของบริษัท

  9.4.7 จริยธรรมธุรกิจ

คณะกรรมการบริษัทฯ ได้จัดทำ “จรรยาบรรณ” ของบริษัทฯ ขึ้น เพื่อให้กรรมการบริษัท ผู้บริหาร
และพนักงานทุกคน ยึดถือ และใช้เป็นแนวทางประพฤติปฏิบัติที่ถูกต้องในการประกอบ

  9.4.8 การถ่วงดุลของกรรมการที่ไม่เป็นผู้บริหาร

คณะกรรมการบริษัทฯ มีจำนวน 13 ท่าน ประกอบด้วย

กรรมการที่เป็นผู้บริหาร 6 ท่าน

กรรมการที่ไม่ได้เป็นผู้บริหาร 4 ท่าน

กรรมการที่เป็นอิสระ 3 ท่าน คิดเป็นร้อยละ 23

  9.4.9 การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการใหญ่
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ
สำหรับประธานกรรมการไม่ได้เป็นกรรมการอิสระ

  9.4.10 ค่าตอบแทนกรรมการและผู้บริหาร

ค่าตอบแทนกรรมการ : คณะกรรมการบริษัทฯ
กำหนดค่าตอบแทนกรรมการไว้อย่างชัดเจนและโปร่งใส
และสูงเพียงพอที่จะดูแลและรักษากรรมการที่มีคุณสมบัติที่ต้องการ
กรรมการที่ได้รับมอบหมายให้เป็นกรรมการตรวจสอบได้รับค่าตอบแทนเพิ่มตามปริมาณงานที่เพิ่มขึ้น

ค่าตอบแทนผู้บริหาร :
ค่าตอบแทนผู้บริหารกำหนดตามแนวโน้มของอัตราค่าจ้างในตลาดธุรกิจที่มีขนาดใกล้เคียงกับบริษัทฯไปตามหลักการและนโยบายที่บริษัทฯ
เชื่อมโยงกับผลการดำเนินงานของบริษัทและผลการปฏิบัติงานของผู้บริหารแต่ละท่าน

  9.4.11 การประชุมคณะกรรมการ

การประชุมคณะกรรมการบริษัทฯ กำหนดประชุมปกติปีละ 4 ครั้ง
มีวาระพิจารณาติดตามผลการดำเนินงานเป็นประจำ
บริษัทฯได้จัดหนังสือเชิญประชุมพร้อมระเบียบวาระการประชุมและเอกสารประกอบการประชุมเพื่อเป็นข้อมูลให้คณะกรรมการประกอบการพิจารณาก่อนการประชุม

ในปี 2545 มีการประชุมคณะกรรมการบริษัทฯ จำนวน 6 ครั้ง
กรรมการแต่ละท่านได้เข้าร่วมประชุมดังนี้

  ----------------------------- ----------------- ------------------------
  รายชื่อ                         ตำแหน่ง            การเข้าร่วมประชุมทั้งหมด
                                                  (ครั้ง)

  นายประสิทธิ์ ทรัพย์สาคร            ประธานกรรมการ     5

  นางอนุรัตน์ เทียมทัน               กรรมการ           6

  นายสมจิตต์ เศรษฐิน               กรรมการ           6

  นายสิทธิลาภ ทรัพย์สาคร            กรรมการ           5

  นายชยงค์ศักดิ์ พิศิษฏพงศ์            กรรมการ           6

  นายฮิวส์ เดอชองส์                กรรมการ           5

  นายจ๊าคส์ ปาสตอร์                กรรมการ           6

  นายมิเชล รูลเล็ท                 กรรมการ           2

  นายอแลง ดูปองท์                 กรรมการ           1

  นายทวีสิน เทพหัสดิน ณ อยุธยา       กรรมการอิสระ       6

  นายบุญช่วย ศรีสารคาม             กรรมการอิสระ       6

  นายพหล จินดากุล                 กรรมการอิสระ       6

  นายชัยวัฒน์ ศรีวรรณวัฒน์            กรรมการผู้จัดการ     6
  ----------------------------- ----------------- ------------------------

ในการประชุมคณะกรรมการบริษัทฯ ได้มีการจดบันทึกรายงานการประชุมเป็นลายลักษณ์อักษรทุกครั้ง
และจัดเก็บรายงานการประชุมที่ผ่านการรับรองแล้ว พร้อมให้ตรวจสอบได้

  9.4.12 ระบบการควบคุมและการตรวจสอบภายใน

บริษัทฯ ได้ให้ความสำคัญต่อระบบการควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ
มีการกำหนดอำนาจการดำเนินการของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจนในขั้นตอนการปฏิบัติงาน (Procedure Manual) และ
ผังอำนาจการอนุมัติ

สำหรับการตรวจสอบภายในได้มีการจัดตั้งฝ่ายตรวจสอบภายในขึ้นเฉพาะ
เพื่อช่วยตรวจสอบการปฏิบัติงานให้มีประสิทธิภาพ
ทั้งนี้หน่วยงานตรวจสอบภายในรายงานผลการตรวจสอบโดยตรงต่อคณะกรรมการตรวจสอบ

  9.4.13 รายงานของคณะกรรมการ

คณะกรรมการบริษัทฯ ยังไม่มีการจัดทำรายงานแสดงความเห็นเกี่ยวกับงบการเงินของบริษัท
และบริษัทย่อย ถัดจากรายงานของผู้สอบบัญชี แต่ก่อนนำเสนอต่อคณะกรรมการบริษัททุกไตรมาส
คณะกรรมการตรวจสอบได้พิจารณางบการเงินและมีความเห็นว่า
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป และถือปฏิบัติอย่างสม่ำเสมอ
ใช้ดุลยพินิจอย่างระมัดระวัง มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

9.4.14 ความสัมพันธ์กับผู้ลงทุน

คณะกรรมการบริษัทฯให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงานข้อมูลทางการเงิน และข้อมูลทั่วไป ตลอดจนข้อมูลสำคัญโดยได้เผยแพร่ข้อมูลข่าวสารต่าง
ๆ เพื่อให้ผู้ลงทุน นักวิเคราะห์
และผู้สนใจโดยทั่วไปได้รับทราบโดยผ่านสื่อการเผยแพร่ข้อมูลของตลาดหลักทรัพย์
และขอทราบข้อมูลบริษัทฯ ได้ที่ โทร. 0-2273-6530 หรือที่ http://www.tipco.co.th

9.5 การดูแลเรื่องการใช้ข้อมูลภายใน

บริษัทฯมีการกำหนดให้กรรมการและผู้บริหารของบริษัท
จัดทำรายงานการถือหลักทรัพย์ในบริษัทของกรรมการ และ/หรือ
ผู้บริหารและของคู่สมรสและบุตรที่ยังไม่บรรลุนิติภาวะ และบุคคลที่เกี่ยวข้องกับกรรมการ
และ/หรือผู้บริหาร ตามนัยมาตรา 258 ของพระราชบัญญัติหลักทรัพย์และตลาดหลักทรัพย์ พ.ศ.
2535 สำหรับการดูแลเรื่องการใช้ข้อมูลภายในนั้น บริษัทฯ ได้จัดทำ “จรรยาบรรณ”
ของบริษัทและประกาศใช้ให้พนักงานปฏิบัติเมื่อวันที่ 14 กุมภาพันธ์ 2546
ซึ่งมีมาตรการกำหนดถึงการใช้ข้อมูลภายในไว้อย่างชัดเจน

9.6 บุคลากร

จำนวนพนักงานทั้งหมด 557 คน พนักงานชั่วคราว 2 คน จำนวน พนักงานในสายการผลิต 416 คน
ผลตอบแทนรวมของพนักงาน 147,625,178 บาท เป็นเงินเดือน โบนัส สวัสดิการ ล่วงเวลา
เบี้ยเลี้ยง

เงินสมทบกองทุนสำรองเลี้ยงชีพ

เนื่องจากภาวะเศรษฐกิจตกต่ำในช่วงหลายปีที่ผ่านมา
ทำให้บริษัทจำเป็นต้องชะลอโครงการเพื่อลดภาระค่าใช้จ่าย
หากบริษัทมีความพร้อมเมื่อใดบริษัทมีแผนจะดำเนินการตั้งกองทุนสำรองเลี้ยงชีพต่อไปทันที

  นโยบายในการพัฒนาพนักงาน

การพัฒนาทักษะ ความรู้ ความสามารถให้กับพนักงาน
เป็นกลยุทธ์หลักที่จะผลักดันให้องค์กรประสบความสำเร็จและเป็นผู้นำในทางธุรกิจ
เนื่องจากพนักงานในทุก ๆ ระดับล้วนมีความสำคัญเสมือนเฟืองจักรที่จะช่วยกันขับเคลื่อนบริษัทฯ
ไปข้างหน้าสู่ความสำเร็จ

บริษัทฯ จึงตระหนักเป็นอย่างดีว่า
การพัฒนาพนักงานให้เป็นผู้ที่มีความรู้ทันสมัยทันต่อนวัตกรรมที่เกิดขึ้น ทันต่อเทคโนโลยีใหม่ ๆ
ตลอดจนทราบถึงแนวโน้มและการขยายตัวของตลาดการค้า และคู่แข่ง
เป็นสิ่งสำคัญอย่างยิ่งที่จะช่วยให้เราสามารถยืนหยัดอยู่ได้ในภาวะที่เทคโนโลยีมีการพัฒนาอย่างไม่มีที่สิ้นสุด
พัฒนาการใหม่ ๆ เกิดขึ้นแทบจะทุกวัน ธุรกิจมีการพัฒนาและการขยายตัว
มีคู่แข่งธุรกิจเกิดขึ้นอยู่เสมอ

นโยบายการพัฒนาบุคลากรของบริษัทฯ
จึงเป็นการวางแผนระบบการพัฒนาและการฝึกอบรมในระยะยาว เพื่อส่งเสริมทักษะ ความรู้
ความสามารถของพนักงานทุกระดับ
ให้สอดคล้องเหมาะสมกับงานที่รับผิดชอบและความถนัดของแต่ละบุคคล
รวมไปถึงการวางแผนพัฒนาให้พนักงานมีความก้าวหน้าในอาชีพในแต่ละตำแหน่งงาน
การฝึกอบรมประจำปี 2545 จึงเป็นก้าวสำคัญของการพัฒนา และเสริมสร้างทักษะ ความรู้ใหม่ ๆ
ให้กับพนักงาน โดยการจัดโปรแกรมการฝึกอบรมทั้งสิ้น 33 หลักสูตร

ในปี 2546 ส่งเสริมให้มีการพัฒนาทางด้านบุคคลอย่างเป็นระบบ ครบถ้วน และต่อเนื่อง
ด้วยกระบวนการที่มีประสิทธิภาพตอบสนองกับสภาพการณ์ความจำเป็นในปัจจุบัน และอนาคต
กำหนดให้มีการพัฒนาวิธีการประเมินผลการปฏิบัติงานของพนักงาน
ให้มีความสอดคล้องกับวัตถุประสงค์ ตัวชี้วัด และเป้าหมายองค์กรและหน่วยงาน
และมีแผนการอบรมเพื่อพัฒนาบุคลากรให้มีประสิทธิภาพมากขึ้น รวมถึงกำหนดผลตอบแทน
และรูปแบบที่เหมาะสมกับสภาพทางธุรกิจในปัจจุบัน